جۆرەکانی ڕێگە
جۆرەکانی ڕێگە زۆرن. ڕێگەکان لە ڕوانگەی جۆراوجۆرەوە پۆلێن بکرێن. بڕێک لە ئەو پێوەرانەی بۆ پۆلێنی ڕێگەکان بەرچاو دەگیرێن ئەمانەن: گەورەیی و بچووکی، کەسی یا گشتی بوون، جۆری ماددەی بەکارھێنراو و لایەنی بەرپرسی ئیدارەی ڕێگەکان.

ماددە 
ڕووی ڕێگەکان دەکرێت لە مەتریاڵی جۆراوجۆر دروست بووبێت. باوترینیان ئەمانەن:
 ڕێگەی کۆنکریتی
 ڕێگەی ئاسفاڵتی
 ڕێگەی خۆڵی
 ڕێگەی بەردی
ھەرکام لەمانەش خۆیان دەکرێت بەپێی جۆری مەتریاڵەکەیان بکرێن بە چەند دەستەی ترەوە، بۆ نموونە بنکە دراوەی کارایی درێژخایەنی ڕووی ڕێگە زیاتر لە دە جۆر ڕێگەی ئاسفاڵتیی تێدایە. ڕێگە ئاسفاڵتییەکان لە ئاووھەوای سارددا زیاتر لە ڕێگە کۆنکریتییەکان ھەڵدەکەن، بەڵام لە ئاووھەوای زۆر گەرمدا تووشی بڕێک برین وەک خوێنبەربوون دەبن و عومریان کەمترە.

شوێن 
ڕێگەکان دەکرێت ڕێگەی شاری یا دێھاتی بن. ڕێگە شارییەکان بە زۆری ھاتوچوویەکی زۆرتریان لەسەرە.

قەبارە 
ڕێگەکان بەپێی گەورە و بچووکی یا ئەو قەبارەیەی لە ترافیک کە دەتوانن لە خۆی بگرن دەکرێن بە چەند دەستەوە. ئەم دەستەبەندییە لە شوێن بۆ شوێنەوە فەرق دەکات.

ڕێگە بچووکەکان 
 کووچە
 شەقام

ڕێگە گەورەکان 
 شاڕێگە
 ئازادڕێ

خاوەندارێتی 
ئەگەرچی لە زۆربەی شوێنەکاندا ڕێگەکان بە ژێرخانی گشتی دادەنرێن، بەڵام ڕێگەکان دەتوانن کەسیش بن. لەو حاڵەتەدا بۆ تێپەڕین بە ڕێگەکاندا پێویستە باجێکی دیاریکراو بدرێت.

ئیدارە 
ڕێگەکان گشتییەکان بەپێی ئەوەی چ ئاستێکی حکوومەت ئیدارەیان دەکات دەکرێت پۆلێن بکرێن. بۆ نموونە ڕێگەکان ڕەنگە فیدراڵ، ئوستانی یا شاری بن.

سەرچاوەکان 

ڕێگەکان
جۆری ڕێگەکان
ڕووی ڕێگە